ปฏิเสธให้กู้
โดย...ชัตน์วรี(shewarat@hotmail.com)
28 มิ.ย. 2559

โดย...ชัตน์วรี([email protected])
มีกระแสร้องเรียนกันมาเยอะมาก ไปยื่นกู้ขอสินเชื่อบ้านตามปกติ และโครงการบ้านประชารัฐ แต่ส่วนใหญ่ถูกธนาคารปฏิเสธการให้สินเชื่อเพิ่มขึ้นจาก 25-30% เป็น 35-40% ของยอดผู้ยื่นขอสินเชื่อบ้าน สาเหตุสำคัญที่ธนาคารปฏิเสธสินเชื่อ คือ 
1.ลูกค้ามีประวัติการค้างชำระสินเชื่อ (เครดิตบูโร)
2.ความสามารถชำระหนี้ต่อรายได้ (Debt Service Ratio หรือ DSR) สมมติว่า มีรายได้รวมต่อเดือน 20,000 บาท แต่มีหนี้รวม 10,000 บาท (เช่น ค่าบัตรเครดิต ค่าน้ำมันและค่าผ่อนรถ) วิธีคำนวณ คือ 20,000-10,000 แล้วหารด้วย 20,000 แล้วคูณด้วย 100 จะได้ 50% หมายความว่า สัดส่วนหนี้ต่อรายได้ของคุณคือ 50 % ซึ่งปกติธนาคารจะกำหนดเกณฑ์ DSR ประมาณ 30% หากเกิน ธนาคารอาจจะปฏิเสธการให้สินเชื่อก็ได้ เพราะถือว่ามีความเสี่ยง
ดังนั้น หากเราต้องการกู้เงินเพื่อซื้อที่อยู่อาศัยจริงๆ จะต้องทำอย่างไรนั้น ขณะนี้ธนาคารอาคารสงเคราะห์ (ธอส.) ได้เปิด “โครงการ ธอส. โรงเรียนการเงิน” ซึ่งจะเป็นที่ปรึกษาให้เข้าถึงสินเชื่อเพื่อที่อยู่อาศัย พรุ่งนี้ มาติดตามกันต่อนะคะ